google/wiki40b huggingface dataset:
Skifte

Skifte er et av de eldste juridiske begrepene vi har, og betyr kort og godt «deling» – det være seg deling av et konkursbo mellom boets kreditorer, deling av et felleseie mellom to ektefeller som skilles, arvingenes deling av et dødsbo, osv. For deling av jord, se jordskifte.
Sentrale lover for skifte; skifteloven, arveloven, ekteskapsloven, arveavgiftsloven, panteloven osv.
Skifteretten er en domstol som nå er avskaffet (på lik linje med byrett og herredsrett) og erstattet av Tingretten.
Toxoscelus

Utseende

Smp til middelsstore, avlange, brokete fargede praktbiller. Artene er ikke spesielt blanke, kan ha noe purupraktig glans. Pronotum er rundet, minst så bredt som dekkvingene. Antennene er omtrent så lange som hodets bredde.

Utbredelse

Slekten lever i Sørøst-Asia.
Huffman Prairie

Historie

Wrights begynte å bruke Huffman Prærie i 1904 med tillatelse fra feltets eier, Dayton-banken, Torrence Huffman. Dets plassering langs en regional jernbanelinje fra brødrenes hjemby, Dayton ga dem lett adgang. Wrights utførte om lag 150 flyvninger på feltet i 1904 -1905, som førte til utvikling av Wright Flyer III i 1905 , som de anså for å være det første praktiske flyet. Dette flyet er blitt restaurert, og står må i Carillon Historiske Park i Dayton.
I 1910 begynte Wright sine testinger på Huffman Prairie. Wright drev også sin Wright flyskole på stedet. Ved flyskolen trente Wright mer enn hundre piloter, inkludert flygere for Wright Exhibition Team og tidlig militære flygere, inkludert Henry H. "Hap" Arnold og Thomas D. Milling. United States Army Signal Corps kjøpte feltet i 1917 og omdøpte det, sammen med et 2&nbsp&;000 acre stort tilstøtende område (8 km²), Wilbur Wright Field. I 1948 området ble slått sammen med nærliggende Patterson Field til å bli Wright-Patterson Air Force Base.

Huffman Prærie i dag

National Park Service opererer nå dette historiske stedet hvor besøkende kan se det sted hvor Wrights utviklet verdens første praktiske fly samt kopier av hangaren fra 1905 og startkatapulten. Mens det historiske flyfeltet er mindre, ligner den beitemarken som ble brukt av Wrights og det brukes nå til å gjenskape Wrigts flyvninger. På et tilstøtende område blir det høye gresset stående. I stedet for å slå blir det i stedet brent ved en kontrollert brann om høsten. En natursti snor seg på præriens høye gress, ulike urter, og sporadiske busker. Huffman Prærie-området ligger innenfor Air Force Basen, med egen inngang og gjerde imellom den tilstøtende rullebanen og andre moderne base-fasiliteter.
Det tilhørende Huffman Prairie Flying Interpretive Center ligger ca 3,2 km fra flystripen i  nærheten av Wright Memorial på en bakketopp med utsikt over Huffman Prærie og andre deler av Air Force Base. Dette anlegget løser bestemte oppgaver. Orville og Wilbur Wright arbeidet med å perfeksjonere sin 
flymaskin som det første demonstrasjonsfly i USA og i Europa. Senteret understreker og viderefører arven fra Orville og Wilbur Wright og fortsetter flyforskning på dette Air Force anleg.
Huffman Prairie Flyingfield ble utpekt som et Nasjonalt Historisk Landemerke i 1990, og lagt til den amerikanske Verdensarvens tentative liste som en del av i 2008.
Merton (Oxfordshire)

Historie

Et sverd fra bronsealderen ble i 1978 avdekket ved den nordvestlige siden av landsbyen.
Merton er det ene av to foreslåtte steder hvor det er mulig at slaget ved Meretun i 871 foregikk. Meretun er såpass likt med Merton at det er mulig. Kong Æthelred av Wessex falt i slaget, og ble gravlagt ved Wimborne Minster i Dorset. Ved Merton er det to gravhauger som er forsøkt knyttet til dette slaget.
I den umiddelbare tiden før normannernes erobring av England i 1066, var det en dane ved navn Hacun, antagelig var hans egentlige navn Håkon, som holdt herregården ved Meretone og holdt også den nærliggende herregården Piddington. Stedsnavnet Merton er opprinnelig angelsaksisk; første ledd kommer fra mere som kan bety grense (som i angelsaksiske mærstan, grensestein/milepæl), mens andre ledd er tūn, «bosetning/gård». Det gir en betydning som «gård ved grensen».
Maxim Gorki-teatret

Maxim Gorki-teatret (tysk Maxim-Gorki-Theater) er et teater i Mitte i Berlin. Teatret har 440 plasser og er dermed det minste av Berlins offentlig eide teatre. Teatret har siden 30. oktober 1952 holdt til i en bygning oppført for korforeningen Sing-Akademie zu Berlin, ikke langt fra Unter den Linden. Det er oppkalt etter den russiske forfatter Maksim Gorkij.
Bygningen blir som følge av sitt historiske formål som konserthus for koret, i dagligtale gjerne kalt Singakademie.
Westward Airways (Storbritannia)

Historie

Westward Airways (Lands End) Limited ble stiftet 18. august 1970. Det startet ruter i 1971 mellom Land's End Airport og Scilly-Øyene med en de Havilland Dragon Rapide og Britten-Norman Islander

Flåten

Selskapet opererte to Cessna 152 og to Cessna 172
A-type-asteroide

A-type-asteroider er sjeldne asteroider fra det indre av asteroidebeltet som har et kraftig og bredt 1 µm olivin-trekk, og et veldig rødaktig spektrum ved kortere bølgelengder enn 0,7 µm. A-typene er kanskje restene etter mantelen til en differensiert (lagdelt) asteroide.
A-type-asteroider er så sjeldne at i 2005 var det bare 17 kjente asteroider av denne typen.
Olivensa

Utseende

Nokså små, spinkle, mer eller mindre rødlige trebukker. Antennene er tynne og lengre enn kroppen, som er sylindrisk. Pronotum har rette sider, dekkvingene er jevnbrede. De er farget i brunrødt og svart i ulike kombinasjoner.

Utbredelse

Slekten er vidt utbredt i Sør-Amerika.
Blåreven

Kann denn Liebe Sünde sein?

Filmen huskes spesielt for sangen "Kann denn Liebe Sünde sein?" (norsk: kan kjærligheten være en synd), som omhandler forbudt kjærlighet og ironiserer rundt samtidens seksualmoral. Sangen var meget populær i sin samtid og er i dag en kjent slager i tyskspråklige land. Tekstforfatteren Bruno Balz var homofil og ble flere ganger arrestert for dette. På grunn av sin tematikk og innhold er har den en stor fanbase blant homofile, og den framføres ofte av dragqueens og kabaretsangere i Tyskland.

DVD

Filmen er utgitt i Tyskland på en utekstet DVD.
Remontowa Holding Group

Remontowa Holding Group er et industriselskap i Gdańsk, Polen med eierskap i Remontowa Shiprepair Yard (skipsverft, skip og offshoreinstallasjoner), Remontowa Shipbuilding (skipsverft, skipsbygg), Remontowa Marine Design (design og arkitekttjenester innen skip), Remontowa LNG Systems (produktløsninger innen LNG som dampgeneratorer, renseanlegg og varmeregulering), Remontowa Marine Services (skipsautomasjon og elektro), Remontowa Hydraulic Systems (Vinsjer, dekkmaskineri, styringsutstyr og hydraulikk) og Remontowa Prestige Furniture (High end skipsinteriør).
Remontowa Holding Group består av aksjeselskapene Remontowa Holding SA og Remontowa SA samt flere aksjeselskaper i Remontowa Holding Group. Remontowa Holding Group har 8000 ansatte (2015). De ble grunnlagt i 1952.
Zombo.com

Zombo.com er en parodinettside som bare består av en enkelt Flash-animasjon. Siden ble lagd i 1999, da Flash-animering var en ny teknologi. Siden er en parodi på tidens nettsider som tok i bruk Flash. Slike nettsider ville ofte ta lang tid å laste for folk med tregere internettkoblinger, så slike sider ville vise en lettere introduksjonsanimasjon som viste at siden drev og lastet. Zombo tokk dette konseptet og lagde satire av det. Hele nettsiden består bare en Flash-animasjon som viser at siden laster, og bygger opp over overdreven lang tid til at en kort beskjed vises. Beskjeden oppfordrer leseren til å abonnere på sidens nyhetsbrev.
Nettsiden har stort sett stått uforandret siden 1999.

Innhold

Zombo.com består av en nærmest tom side, en fargefull tittel, i tillegg til Flash-animasjonen med syv pulserende sirkler, som får det til å se ut som om de roterer. Nettsiden har også et lydspor som spilles av automatisk, som har en mann som ønsker den besøkende velkommen til nettsiden. Denne animasjonen looper uendelig.
Etter en stund dukker opp beskjeden for om å abonnere på sidens nyhetsbrev. Denne lenken er en fortsettelse av hele sidens vits, siden den lenker til en underside som forteller den besøkende at denne funksjonen ikke er implementert enda.
Nettsidens HTML-kildekode oppfordrer leseren til å besøke eiernes andre nettside, http://www.15footstick.com. Den siden er en annen parodiside.

Popularitet

Videospilldesigneren Bill Roper og artisten Dave Rowntree har sagt at Zombo er deres favorittnettside. Rowntree sa at nettsiden var nærmest en parodi på hele internettet, og summerte det opp som «[at det] lover deg hele jorden, men leverer bare litt animasjon og et litt dårlig lydspor». Nettanimatøren Joel Veitch har beskrevet nettsiden som den minst nyttige som finnes, siden «den gjør ingenting utenom å fortelle hvor bra den er». Mark Sullivan fra PC World listet opp Zombo blant de ti mest ubrukelige nettsidene som finnes, med begrunnelsen at absolutt ingenting skjer der. Samela Harris fra The Advertiser kalte nettsiden for «den mest velkommende nettsiden på hele internett».
Karanteneskadegjører

En karanteneskadegjører er en ny, farlig skadegjører som tidligere ikke har hatt fotfeste i landet. I forskrift om planter og tiltak mot planteskadegjørere finnes lister over skadegjørere som det er forbudt å innføre og spre i Norge. Ethvert funn av disse artene må straks meldes til mattilsynet.
Københavns Sporveje

Københavns Sporveje (KS) var et selskap eid av Københavns kommune som ble dannet med virkning fra 1. august 1911 ved en samtidig overtagelse av det private De kjøbenhavnske Sporvejes aktiviteter. Senere i 1919 overtok KS også Frederiksberg Sporveje (FS), mens Nesa fortsatte på egen hånd i Gentofte kommune med egne sporveier og senere trolleybusser.
Som navnet antyder kjørte man med sporvogner på skinner i gater og veier og med elektriske ledninger. Senere valgte man dog de mere fleksible busser til nye boligområder i utkanten af byen.
Driften med sporvogner opphørte den 22. april 1972, hvor den siste linje 5 kjørte sin tur fra Amager til Nørrebro. Heretter hadde KS kun busser. De fleste sporvognene ble brent på losseplassen i Sydhavnen, men noen ble bevart af blant annet KS selv og Sporvejshistorisk Selskab. De 99 leddvogner, kalt «Düsseldorfere», ble solgt til Alexandria, (selskabet Alexandria Passengers Transport Authority (APTA)) i Egypt hvor de fleste stadig er i drift. To av dem er dog fraktet tilbake av Sporvejshistorisk Selskab og er nå under restaurering med henblikk på bruk på Sporvejsmuseet Skjoldenæsholm
KS ble 1. oktober 1974 sammen med 11 andre trafikkselskaper slått sammen til Hovedstadsområdets Trafikselskab (HT).

Linjer

Linje 1-12 og 14-15 ble overtatt fra De kjøbenhavnske Sporveje som hadde innført linjenumre 27. november 1902.

Nattlinjer

Københavns Sporveje begynte med nattdrift 1. mai 1936 med etablering av tre nattbusslinjer, A, B og C, men på grunn av den store tilstrømningen ble de kort tid etter omstilt til sporveisdrift og supplert med ytterligere et par linjer, D og E. Som følge av okkupasjonen måtte all nattdrift imidlertid innstilles 11. april 1940.
Nattdriften ble gjenopptatt 15. mars 1952 med fire sporveislinjer, B, D, E og F, og to busslinjer, A og C. Sistnevnte ble som følge av en energikrise midlertidig omstilt til sporveisdrift 20. mars – 2. april 1956. 3. november 1958 ble linje A nedlagt mens alle andre nattlinjer fortsatte som rene busslinjer. Slik fortsatte de under HT inntil 30. september 1984 hvor en større reform av nattlinjenettet med innføring av nye linjenumre fant sted.
Nattlinjer med sporveisdrift ble kjørt i forbindelse med dag-sporveislinjer, idet vogner fra disse linjene ble utstyrt med en ekstra blå frontlanterne og særskilte hvite linjeskilt med linjebokstav og linjeføring i sort skrift. Lanterner og sideplanker ble ikke skiftet ut. 
Nattlinjer med bussdrift ble likeledes kjørt i forbindelse med dag-busslinjer, men da disse vekslet en del i årenes løp, er de for overskuelighetens skyld unnlatt i nedenstående tabeller.
Stenomicridae

Utseende

Små (ca. 1,5 – 2 mm), slanke fluer. Av utseende kan de ligne på sivfluer (Anthomyzidae) eller på Periscelididae. Hodet er som hos Periscelididae, bortsett fra at de har tre, ikke to, børster langs innerkanten av fasettøyet, og de har en tydelig kinnbørste (vibrissa). Forøvrig ligner de Periscelididae, se under denne familien.

Levevis

Lite er kjent om stenomicridenes biologi. De larvene som er kjente lever i vann som samler seg ved bladfestene hos visse tropiske planter (såkalte phytotelmata). Tropiske arter av slekten Cyamops finnes på våte steiner ved rennende vann. Noen av artene blit ofte funnet på gressmark og er kanskje på en eller annen måte knyttet til gress. Stenomicra-artene kan sees løpende omkring på blader, hele tiden vendt i den samme retningen.
Saletara

Utseende

Middelsstore (vingespenn 45-60 millimeter), hvite til gulaktige sommerfugler med nokså spisse forvinger. Oversiden kan være helt hvit, eller ha svart ytterkant på forvingen. Undersiden er gjerne mer fargerik, med bred, mørk ytterkant og oransje farge på bakvingen.

Utbredelse

Slekten er utbredt fra Nikobarene og Malaya gjennom Filippinene og Indonesia til Ny-Guinea og Salomonøyene.
Charles Ralph Boxer

Liv og virke

Boxer ble utdannet ved Wellington College og Sandhurst, hvor hans interesse for japansk språk og kultur ble vakt. I 1923 begynte en karriere i den britiske hær, som blant annet bragte ham til Japan (på grunn av hans språkkunnskaper). Han var som språkoffiser flytende i japansk, nederlandsk, fransk, tysk og portugisisk. 
Fra 1936 var han tilknyttet den britiske militære etterretning i ledende stilling i Hongkong, og da Japan invaderte kronkolonien ble han såret og tatt til fange. 
Før dette hadde han vært involvert i en utenomekteskapelig kjærlighetsaffære som senere ble «foreviget» ved det at hans elskerinne, amerikanske Emily Hahn, beskrev den inngående i boken «China and Me» i 1944 i USA. Han skilte seg, og Emily Hahn og han giftet seg i 1945.
Boxer forlot den britiske hær med majors rang i 1947.
Samme år ble han Camoens-professor for portugalstudier ved King's Collegeved London University, et professorat opprettet og delfinansiert fra Lisboa. Han var den eneste med en slik lærestol i den engelskspråklige akademiske verden. Selv hadde han aldri tatt noen universitetsgrad. Han hadde denne lærestolen frem til sin pensjon i 1967 (med unntak av to år i 1950-årene da han var var professor for Det fjerne østens historie).  
Ved en anledning ble han erklært persona non grata i Portugal. Det skjedde etter at han modifiserte landets diktator Antonio Salazars påstand om at det ikke var noen rasisme å spore i portugisernes kolonistyre.
Celypha

Utseende

Stort sett middelsstore (vingespenn 12-20 millimeter), vanligvis kontrastrikt tegnede viklere. Forvingene er oftest grå eller brunlige med to lysere tverrbånd, det ytre av disse danner ofte en "Y".

Levevis

Artene i denne slekten har et vidt spekter av levevis. Noen arter, for eksempel olivenprydvikler (Celypha lacunana), er generalister som kan bruke et vidt spekter av næringsplanter. En gruppe av arter, blant andre sveveprydvikler (Celypha rurestrana ), lever på røttene av planter i kurvplantefamilien. Det finnes også arter som lever på litt uvanlige næringsplanter til viklere å være, for eksempel sneller (snelleprydvikler, Celypha tiedemanniana) og moser.
Ingen av disse artene er regnet som betydelige skadedyr.

Utbredelse

Denne slekten har en holarktisk utbredelse.
Sabino Arana

Innflytelse på baskisk nasjonalisme

Arrana er en av den baskiske nasjonalismens mest innflytelsesrike personer. Han skrev blant annet nasjonalsangen Gora ta Gora, designet det baskiske flagget Ikurrin og stiftet partiet EAJ-PNV som til dags dato er det største partiet ved valg i de spansk-baskiske provinsene.  
Til tross for Aranas store innflytelse, er det mange i dag som anser Aranas idé om baskerne som et overlegent folkeslag for å være rasistisk.
Tsjasiv Jar

Tsjasiv Jar (ukrainsk Часів Яр, russisk Часов Яр, Tsjasov Jar) er en by i Donetsk oblast (provins) i Ukraina. Byen har omkring 14 000 innbyggere (2011).
Josef Kobzon, en sovjetisk smørsanger som ble omtalt som «Sovjetunionens offisielle røst», ble født i byen i 1937.
Aschehougs verdenshistorie

Aschehougs Verdenshistorie er den norske utgaven av et femtenbinds historieverk utgitt av norske, svenske og danske historikere mellom 1982 og 1986. Et tilleggsbind om begivenhetene mellom 1985 og 1993 ble senere utgitt. I Sverige ble serien utgitt som Nationalencyklopedins världshistoria av Bra Böcker.
Arbeidet med verdenshistorieserien tok til i 1976 med Bjarne Gran som forprosjektleder. Aschehoug hadde det ansvar for redaksjon av teksten, mens det svenske forlaget Bra Böcker hadde ansvar for formgivning og bilderedaksjon. Knut Helle var norsk hovedredaktør og redaksjonen bestod forøvrig av Kåre D. Tønnesson, Jarle Simensen og Sven Tägil. Bokserien ble utgitt samtidig med (den konkurrerende) 20-binds verdenshistorien til Cappelen. Ifølge forlaget var verket i 2010 solgt i ca 50 000 sett.
Thor Wang (1929–2013)

Yrkesliv

Wang tok befalsskoleutdanning i sin ungdom og var i mange år områdesjef i Heimevernet. 
Wang arbeidet ved Raufoss Ammunisjonsfabrikker fra midt på 1950-tallet. 
Wang var de ansattes representant i styret i 17 år frem til han gikk av med pensjon i 1991/92. 
Ved Raufoss arbeidet han som leder for ammunisjonskontrollen på Bradalsmyra, som planlegger og seksjonssjef og senere med intern informasjon på bedriften. 
Han bygde opp et omfattende dokumentasjonssenter og bibliotek hos Raufoss.

Forfatterskap

Wang skrev Raufoss Ammunisjonsfabrikker sin jubileumsbok som ble utgitt i forbindelse med bedriftens 100-årsjubileum i 1996.  
Han skrev også bok om sykehuset i Gjøvik.  
Sammen med Rolf Holmen skrev han boka om Raufoss Jern & Metall.

Tillitsverv og engasjement

Thor Wang var sammen med Rolf Gjersem og Rolf Holmen drivkreftene bak Raufoss historiske senter. 
Wang var med å etablere den første sykehusaksjonen, for bevaringen av sykehusene i Gjøvik og på Reinsvoll. 
Han startet Hunndalen Kristelige Ungdomsklubb, og senere Response Ten Sing, samt dro i gang speiderarbeidet i Hunndalen.  
Han var medlem av KFUK-KFUMs krets-, lands- og forbundsstyrer. 
I forbindelse med byggingen av Hunn kirke i Gjøvik var han en av pådriverne og han var i mange år menighetsrådsleder.  
Wang var leder i Hamar Bispedømmeråd fra 1982 til 1990.  
Han var med i Kirkerådet da Kirkemøtet ble etablert som det øverste kirkelige organ i 1984 og var med å organisere det. 
Han var også med da Kirkens Arbeidsgiverorganisasjon (KA) ble etablert.

Utmerkelser

Wang ble i 2009 tildelt Kongens fortjenstmedalje.  
I 2012 ble han tildelt Paul Harris Fellow Recognition (PHF) av Raufoss Rotaryklubb.
Michael von der Heide

Eurovision Song Contest 2010

I 2010 representerte han Sveits i Eurovision Song Contest 2010, med sangen "II pleut de l'or". Han kom på 17.-plass i den andre semifinalen og gikk dermed ikke videre til finalen.
Declivocondyloides

Utseende

Parmenini er ganske små, brune trebukker. Pronotum er tønneformet med en liten pigg på sidene, dekkvingene noe hvelvede og rundede.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene lever på Ny-Caledonia.
Brod-Posavina

Administrativ inndeling

Brod-Posavina fylke er delt inn i to byer og 26 kommuner.
Cystein

Cystein er en naturlig forkommende, svovel-innholdende aminosyre som er byggestein for proteiner. Cystein er unik blant de 20 vanlige aminosyrene på grunn av at den inneholder en thiol-gruppe. Thiol-grupper kan gjennomgå oksidasjon; et par av cysteinrester blir oksidert og produserer cystin, en disvovel-inneholdende derivat. Reaksjonen er reversibel.
Cystein er oppkalt etter cystin, som kommer fra greske ordet kustis som betyr «blære». Cystin ble først isolert fra en nyrestein.

Overvekt

Forskere ved Universitetet i Oslo, University of Oxford, samt fra Nederland og USA har utført en rekke studier som viser en klar sammenheng mellom mengde cystein i kroppen og kroppsvekt. Personer med høye cysteinnivåer i kroppen er i gjennomsnitt fra seks til ti kilo tyngre enn personer med lavere cysteinnivåer i kroppen.
Emily VanCamp

Personlig

Hun ble født i Port Perry i Ontario og flyttet til Montréal som 12-åring etter å ha blitt tatt inn på ballettskole. Hun har tre søstre: Molly, Katie og Alison.
Hun snakker flytende fransk.

Karriere

Emily VanCamp er mest kjent for å spille Emily Thorne i TV-serien Revenge, som i Norge blir sendt på TV3. Hun har også spilt faste roller i to andre TV-serier, som Amy Abbott i Everwood og som Rebecca Harper i Brothers & Sisters.
Hun spilte mot Naomi Watts i The Ring Two (2005). I 2014 har hun signert på for å spille Sharon Carter i Captain America: The Winter Soldier.
Lambertseter Svømmeklubb

Lambertseter Svømmeklubb (stiftet 30. september 1965) er en norsk svømmeklubb på Lambertseter i Oslo. Klubbens hjemmebane er Lambertseter bad, et anlegg klubben har driftet selv siden 2004.
Klubben ble kåret til «årets idrettslag 2005» av Kultur- og idrettsetaten i Oslo.
Scott Niedermayer

Som ishockeyspiller

Han ble draftet som nr 3 i NHL Entry Draft 1991 av New Jersey Devils. Som ishockeyspiller var han kjent som sine gode skøyteferdigheter, herunder stor hurtighet. Dette gjorde at Niedermayer ofte deltok i spillets offensive faser. 
På slutten av karrieren var han kaptein for Anaheim Ducks. Han la opp etter 2009-2010-sesongen og var på dette tidspunktet den eneste spilleren som har vunnet alle de viktigste nordamerikanske og internasjonale mesterskapene gjennom sin karriere.

Privat

Niedermayer er kjent for sitt aktive politiske engasjement, blant annet er han engasjert i klimaspørsmål og en uttalt støttespiller for PETA.
Sjøkjeks

Utbredelse

Arten er funnet fra Marokko til Grønland, og i Nord-Norge og langs hele norskekysten. Relativt vanlig.

Beskrivelse

Meget karakteristisk form. Meget korte armer, og danner kun fremspringende hjørner på den store femkantete sentralskiven. Markerte, delvis nakne randplater. Rød på oversiden, hvit på undersiden. Inntil 80 millimeter i diameter.

Levested

Den er funnet på ulike bunntyper på om lag 20-1400 meters dyp.
Artur Jusupov

Landslaget

Han ble tatt ut i Russlands EM-tropp til EM i Frankrike 2016. Han erstattet Igor Denisov på grunn av skade.
Bastafjorden

Bastafjorden er den innerste delen av Gamvikfjorden på Sørøya i Hammerfest kommune i Finnmark. Fjorden har innløp mellom Store Veivika i vest og Finnvika i øst og strekker seg 2,5 kilometer sørover til Indre Bastafjord i enden av fjorden.
På det dypeste er fjorden 60 meter dyp, om lag midt i fjorden.
Det er ingen bosetninger ved fjorden.
Rosso Fiorentino

Giovanni Batista di Jacopo di Gasparre (født 8. mars 1494 i Firenze, død 14. november 1540 i Paris), bedre kjent som Rosso Fiorentino (den røde florentineren) eller bare Il Rosso (den røde), var en italiensk kunstner, virksom i Firenze og en av de ledende manieristene.
Soldatens lengsel

«Soldatens lengsel» er en vise som var mye brukt på begynnelsen av 1930-tallet, men fikk ny vår under andre verdenskrig. Herman Hermani var en produktiv viseforfatter i sin tid, og skrev mange slagere. Denne sangen har også vært kjent under tittelen «Jeg skal komme til deg».
Tasjkent gasskraftverk

Tasjkent gasskraftverk er et varmekraftverk ved millionbyen Tasjkent i Usbekistan. Det har en installert produksjonskapasitet på 1860 MW. Brenselkilden er naturgass.
Shahekou

Shahekou (kinesisk: 沙河口区, pinyin: Shākékǒu Qū) er et bydistrikt i provinsen Liaoning. Det ligger under den subprovinsielle by Dalian. Shahekou har et areal på 49,83 km² og teller ca. 610 000 innbyggere (2003).